PMIndiaData/PMIndiaSum huggingface dataset:
৬ মে’ত ‘জীটো কানেক্ট ২০২২’ৰ উদ্বোধনী অধিৱেশনত ভাষণ দিব প্ৰধানমন্ত্ৰীয়ে

প্ৰধানমন্ত্ৰী শ্ৰী নৰেন্দ্ৰ মোদীয়ে ৬ মে, ২০২২ তাৰিখে পুৱা ১০:৩০ বজাত ভিডিঅ’ কনফাৰেন্সৰ জৰিয়তে জৈন আন্তঃৰাষ্ট্ৰীয় বাণিজ্য সংস্থাৰ ‘জীটো কানেক্ট ২০২২’ৰ উদ্বোধনী অধিৱেশনত ভাষণ প্ৰদান কৰিব। জৈন আন্তঃৰাষ্ট্ৰীয় বাণিজ্য সংস্থা (জেইইটিঅ’) হৈছে বিশ্বজুৰি জৈনসকলক সংযোগ কৰা এক বিশ্বব্যাপী সংগঠন। জীটো কানেক্ট হৈছে পাৰস্পৰিক নেটৱৰ্কিং আৰু ব্যক্তিগত বাৰ্তালাপৰ সুযোগ প্ৰদান কৰি ব্যৱসায় আৰু উদ্যোগক সহায় কৰাৰ এক প্ৰয়াস। ‘জীটো কানেক্ট ২০২২’ হৈছে পুনেৰ গংগাধাম পৰিশিষ্টত ৬ ৰ পৰা ৮ মে’লৈ অনুষ্ঠিত হ’বলগীয়া তিনিদিনীয়া অনুষ্ঠান আৰু ইয়াত বাণিজ্য আৰু অৰ্থনীতি সম্পৰ্কীয় বিভিন্ন বিষয়ত কেইবাটাও অধিৱেশন অন্তৰ্ভুক্ত থাকিব।
১৮৯৩ চনত চিকাগোত স্বামী বিবেকানন্দৰ অসাধাৰণ ভাষণৰ কথা স্মৰণ কৰে প্ৰধানমন্ত্ৰীয়

প্ৰধানমন্ত্ৰী শ্ৰী নৰেন্দ্ৰ মোদীয়ে ১৮৯৩ চনত চিকাগোত স্বামী বিবেকানন্দৰ অসাধাৰণ ভাষণৰ কথা স্মৰণ কৰিছে। শ্ৰী মোদীয়ে কৈছে যে ১৮৯৩ চনৰ আজিৰ দিনটোতে তেওঁ চিকাগোত তেওঁৰ অন্যতম উল্লেখযোগ্য ভাষণ প্ৰদান কৰিছিল। তেওঁৰ এই ভাষণত বিশ্ববাসীক ভাৰতৰ সংস্কৃতি আৰু নীতি-নিয়মৰ আভাস পোৱা গ’ল। এক টুইটযোগে প্ৰধানমন্ত্ৰীয়ে কয়, "১১ ছেপ্টেম্বৰৰ স্বামী বিবেকানন্দৰ সৈতে বিশেষ সম্পৰ্ক আছে। ১৮৯৩ চনৰ আজিৰ দিনটোতে তেওঁ চিকাগোত তেওঁৰ অন্যতম উল্লেখযোগ্য ভাষণ প্ৰদান কৰে। তেওঁৰ ভাষণে বিশ্ববাসীক ভাৰতৰ সংস্কৃতি আৰু নীতি-নিয়মৰ আভাস দিলে।"
তথ্য যোগাযোগ প্ৰযুক্তি আৰু বৈদ্যুতিন (আইচিটি এণ্ড ই) খণ্ডৰ সহযোগিতাৰ অৰ্থে ভাৰত আৰু বেলজিয়ামৰ মাজত বুজাবুজি চুক্তি স্বাক্ষৰত কেবিনেটৰ অনুমোদন

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেবিনেট বৈঠকত তথ্য যোগাযোগ প্ৰযুক্তি আৰু বৈদ্যুতিন(আইচিটি এণ্ড ই) খণ্ডৰ সহযোগিতাৰ অৰ্থে ভাৰত আৰু বেলজিয়ামৰ মাজত স্বাক্ষৰিত বুজাবুজি চুক্তিত অনুমোদন জনায়। বেলজিয়ামৰ ৰজা ফিলিপৰ ভাৰত ভ্ৰমণৰ সময়ত ২০১৭ চনৰ ৭ নৱেম্বৰত এই বুজাবুজি চুক্তি স্বাক্ষৰ কৰা হৈছিল। এই বুজাবুজি চুক্তিয়ে ভাৰত আৰু বেলজিয়ামৰ মাজত আইচিটি এণ্ড ই নীতিৰ উন্নত অনুশীলন; আইচিটি এণ্ড ইৰ নিৰ্মাণ আৰু সেৱাক বিশেষ গুৰুত্ব প্ৰদান কৰি এই ক্ষেত্ৰত ডিজিটেল প্ৰযুক্তি আৰু গৱেষণাৰ বিষয়; ই-প্ৰশাসন আৰু ই-ৰাজহৱা সেৱা প্ৰদান, সন্মিলনত অংশগ্ৰহণ, অধ্যয়নমুলক ভ্ৰমণ আৰু বিশেষজ্ঞৰ আদান-প্ৰদান, চাইবাৰ নিৰাপত্তা আৰু ডাটাৰ শুদ্ধতা সম্পৰ্কীয় বিষয়ৰ সমাধান, বজাৰ ব্যৱস্থা, বাণিজ্য আৰু সেৱা ইত্যাদি দিশত সহযোগিতা আগবঢ়াব। পটভূমিঃ ভাৰতৰ ইলেক্ট্ৰনিকছ আৰু তথ্য প্ৰযু্ক্তি মন্ত্ৰালয়ে(MeitY) তথ্য যোগাযোগ প্ৰযুক্তিৰ দিশত সহযোগিতাৰ অৰ্থে বিভিন্ন দেশৰ সৈতে দ্বিপাক্ষিক আৰু বহুপাক্ষিক চুক্তি স্বাক্ষৰ কৰিছে। বৰ্তমান সময়ত এই তথ্য যোগাযোগ প্ৰযুক্তিয়ে দেশৰ দ্ৰুত অৰ্থনৈতিক বিকাশৰ সমান্তৰালভাৱে অন্যান্য দিশত অৰ্থনৈতিক আৰু সামাজিক উন্নয়নত এক গুৰুত্বপূৰ্ণ ভূমিকা পালন কৰি আহিছে। ভাৰত চৰকাৰে শেহতীয়াভাৱে গ্ৰহণ কৰা নতুন প্ৰচেষ্টা ‘ডিজিটেল ইণ্ডিয়া’ আৰু ‘মেক ইন ইণ্ডিয়া’ৰ দৰে বিষয়ত বিভিন্ন দেশৰ সহযোগিতা বৃদ্ধিৰ লগতে ইয়াৰ ব্যৱসায় প্ৰসাৰৰ সূযোগ আৰু প্ৰযুক্তি খণ্ডত আগ্ৰহী লোকসকলৰ বিনিয়োগৰ প্ৰতি আকৰ্ষিত কৰিবলৈ এই বুজাবুজি চুক্তি স্বাক্ষৰ কৰা হৈছে। ভাৰত আৰু বেলজিয়ামৰ মাজত সম্পৰ্ক সুদৃঢ়। ইউৰোপীয়ান সংঘৰ ভিতৰত বেলজিয়াম হৈছে ভাৰতৰ বৃহত্তম বাণিজ্য সহযোগী। যোগাযোগ প্ৰযুক্তি খণ্ডত বেলজিয়াম এখন অভিজ্ঞ দেশ, বিশেষকৈ ই-প্ৰশাসন আৰু ইলেক্ট্ৰনিক আইডি কাৰ্ড আৰু ৱেবৰ জৰিয়তে কৰ সংগ্ৰহ ইত্যাদি দিশত দেশখন অধিক আগবঢ়া। ২০১৬ৰ মাৰ্চত প্ৰধানমন্ত্ৰী ইউৰোপীয়ান সংঘৰ সন্মিলনত ভাগ লোৱাৰ উদ্দেশ্যে ব্ৰুছেলছ ভ্ৰমণ কৰাৰ সময়তে দ্বিপাক্ষিক বৈঠকত মিলিত হৈ তথ্য প্ৰযুক্তি আৰু ইলেক্ট্ৰনিকছ খণ্ডত দুয়োখন দেশৰ মাজত বুজাবুজি চুক্তি স্বাক্ষৰ কৰাৰ প্ৰস্তাৱ দিছিল। তাৰপাছতে ভাৰতৰ ইলেক্ট্ৰনিকছ আৰু তথ্য প্ৰযু্ক্তি মন্ত্ৰালয়ে বেলজিয়ামৰ উপ-প্ৰধানমন্ত্ৰী তথা বেলজিয়ামৰ উন্নয়ন সহযোগিতা, ডিজিটেল এজেণ্ডা, দূৰসংযোগ আৰু ডাক সেৱা বিভাগৰ মন্ত্ৰী মাননীয় শ্ৰী যুত আলেক্সজেণ্ডাৰ ক্ৰুৰ প্ৰতিনিধিত্বত ভাৰত ভ্ৰমণ কৰাৰ বেলজিয়ামৰ দলৰ সৈতে (৭ ফেব্ৰুৱাৰী, ২০১৭ত) এক বৈঠক অনুষ্ঠিত হয়। সেই বৈঠকতে দুয়ো দেশৰ নাগৰিকক ডিজিটেল ইণ্ডিয়া আৰু ডিজিটেল বেলজিয়াম আঁচনিৰ অধীনত ডিজিটেলৰ দিশত সবলীকৰণ কৰাৰ পৰস্পৰে আগ্ৰহ প্ৰকাশ কৰে।
১৯ জুনত ৪৪সংখ্যক দবা অলিম্পিয়াডৰ বাবে ঐতিহাসিক শিখা দৌৰ আৰম্ভ কৰিব প্ৰধানমন্ত্ৰীয়

প্ৰধানমন্ত্ৰী শ্ৰী নৰেন্দ্ৰ মোদীয়ে ১৯ জুনত সন্ধিয়া ৫ বজাত নতুন দিল্লীৰ ইন্দিৰা গান্ধী ষ্টেডিয়ামত ৪৪সংখ্যক দবা অলিম্পিয়াডৰ বাবে ঐতিহাসিক শিখা দৌৰ আৰম্ভ কৰিব। এই উপলক্ষে তেওঁ উপস্থিত দৰ্শক সম্বোধি ভাষণ আগবঢ়াব। এই বছৰ প্ৰথমবাৰৰ বাবে অলিম্পিক পৰম্পৰাৰ অংশ হিচাপে আন্তঃৰাষ্ট্ৰীয় দবা সংস্থা ফিডেই দবা অলিম্পিয়াডৰ শিখা দৌৰ আৰম্ভ কৰিছে, যিটো দবা অলিম্পিয়াডত পূৰ্বতে কেতিয়াও কৰা হোৱা নাছিল। দবা অলিম্পিয়াড শিখা দৌৰ উলিওৱা ভাৰত হৈছে প্ৰথমখন দেশ। উল্লেখযোগ্য যে দবাৰ ভাৰতীয় শিপাক অধিক উচ্চতালৈ লৈ গৈ দবা অলিম্পিয়াডৰ বাবে শিখা দৌৰৰ এই পৰম্পৰা এতিয়াৰে পৰা সদায় ভাৰতত আৰম্ভ হ’ব আৰু আয়োজক দেশত উপনীত হোৱাৰ আগতে সকলো মহাদেশ ভ্ৰমণ কৰিব। ফিডেৰ সভাপতি আৰ্কাডি ভ’ৰকোভিচে প্ৰধানমন্ত্ৰীক শিখা অৰ্পণ কৰিব, ইয়াৰ পাছত প্ৰধানমন্ত্ৰীয়ে গ্ৰেণ্ডমাষ্টাৰ বিশ্বনাথন আনন্দৰ হাতত শিখা তুলি দিব। ইয়াৰ পিছত চেন্নাইৰ সমীপৰ মহাৱলীপুৰমত উপনীত হোৱাৰ পূৰ্বে ৪০ দিনৰ ভিতৰত এই শিখা ৭৫খন চহৰলৈ লৈ যোৱা হ’ব। প্ৰতিটো স্থানতে ৰাজ্যৰ দবা গ্ৰেণ্ডমাষ্টাৰসকলে শিখা লাভ কৰিব৷ ৪৪সংখ্যক দবা অলিম্পিয়াড ২৮ জুলাইৰ পৰা ১০ আগষ্ট, ২০২২লৈ চেন্নাইত অনুষ্ঠিত হ’ব৷ ১৯২৭ চনৰ পৰা অনুষ্ঠিত এই সন্মানীয় প্ৰতিযোগিতাখনি ভাৰতত প্ৰথমবাৰলৈ আৰু ৩০ বছৰৰ পাছত এছিয়াত অনুষ্ঠিত হৈছে৷ এই প্ৰতিযোগিতাত ১৮৯খন দেশে অংশগ্ৰহণ কৰিছে, যিটো পূৰ্বতে অনুষ্ঠিত সকলো দবা অলিম্পিয়াডৰ ভিতৰতে সৰ্বাধিক৷
প্ৰসিদ্ধ ওড়ীয়া সংগীতজ্ঞ তথা গায়ক প্ৰফুল্ল কৰৰ মৃত্যুত প্ৰধানমন্ত্ৰীৰ শোক প্ৰকা

প্ৰসিদ্ধ ওড়ীয়া সংগীতজ্ঞ তথা গায়ক প্ৰফুল্ল কৰৰ মৃত্যুত গভীৰ শোক প্ৰকাশ কৰিছে প্ৰধানমন্ত্ৰী শ্ৰী নৰেন্দ্ৰ মোদীয়ে। শ্ৰী মোদীয়ে কয় যে ওড়ীয়া সংস্কৃতি তথা সংগীতৰ ক্ষেত্ৰখনলৈ আগবঢ়াই থৈ যোৱা অনবদ্য অৱদানৰ বাবেই প্ৰফুল্ল জীক স্মৰণ কৰা হ’ব। এক বাৰ্তাত প্ৰধানমন্ত্ৰীয়ে কয়; “শ্ৰী প্ৰফুল্ল কৰ জীৰ মৃত্যুয়ে ব্যথিত কৰিছে। ওড়ীয়া সংস্কৃতি তথা সংগীতৰ ক্ষেত্ৰখনলৈ আগবঢ়োৱা অনবদ্য অৱদানৰ বাবেই তেওঁক স্মৰণ কৰা হ’ব। বহুমুখী ব্যক্তিত্বৰ গৰাকী হোৱাৰ সৌভাগ্য লভা তেওঁৰ কাম-কাজত সৃষ্টিশীলতা প্ৰতিফলিত হৈছিল। শোকসন্তপ্ত পৰিয়াল আৰু প্ৰশংসকসকলৰ প্ৰতি সমবেদনা জ্ঞাপন কৰিছো। ওঁম শান্তি”!
সম্বতসৰী উপলক্ষে জনসাধাৰণক শুভেচ্ছা জ্ঞাপন প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে সম্বতসৰী উপলক্ষে জনসাধাৰণক শুভেচ্ছা জ্ঞাপন কৰিছে। এক টুইটযোগে প্ৰধানমন্ত্ৰীয়ে কয়; ‘ক্ষমাৰ জৰিয়তে বহল হৃদয়ৰ উমান পাব পাৰি। দয়ালু হোৱাৰ লগতে ক্ষমাশীল হোৱা আৰু ইজনে সিজনৰ প্ৰতি বৈৰী ভাৱ নৰখাটো আমাৰ সংস্কৃতিৰ এটা অংশ। মিচামি ডুক্কাদম! সম্বতসৰী সন্দৰ্ভত আগতে মই যি কৈছিলোঁ সেয়া চাবলৈ ক্লিক কৰক https://t.co/cWZppmn0PM।’
প্রধানমন্ত্রীয়ে শ্ৰী পীয়ুষ গোয়েলৰ বাসভৱনত গণেশ চতুৰ্থীত অংশগ্ৰহণ কৰ

প্ৰধানমন্ত্ৰী শ্ৰী নৰেন্দ্ৰ মোদীয়ে আজি কেন্দ্ৰীয় মন্ত্ৰী শ্ৰী পীয়ুষ গোয়েলৰ বাসভৱনত গণেশ চতুৰ্থী উদযাপনত অংশগ্ৰহণ কৰে । প্ৰধানমন্ত্ৰীয়ে টুইট কৰিছে: "গণেশ চতুৰ্থীৰ পৱিত্ৰ উপলক্ষত, মোৰ সতীৰ্থ @PiyushGoyal জীৰ বাসভৱনৰ কাৰ্যক্ৰমলৈ গ'লো। ভগৱান শ্ৰী গণেশৰ আশীষ আমাৰ ওপৰত যেন সদায়ে থাকে।"
স্বচ্ছ শক্তি ২০১৯ – স্বচ্ছ ভাৰতৰ বাবে গ্ৰাম্য মহিলা চেম্পিয়ন

প্রধানমন্ত্রী শ্রী নৰেন্দ্র মোদীয়ে কাইলৈ (১২ ফেব্ৰুৱাৰী, ২০১৯) হাৰিয়ানাৰ কুৰুক্ষেত্ৰ ভ্ৰমণ কৰিব। তাতেই প্ৰধানমন্ত্ৰীয়ে স্বচ্ছ শক্তি ২০১৯, মহিলা পঞ্চায়ত প্রধানসকলৰ সভাত অংশ গ্ৰহণ কৰি প্রধানমন্ত্রী স্বচ্ছ শক্তি ২০১৯ – ৰ পুৰস্কাৰ প্রদান কৰিব। প্রধানমন্ত্রীয়ে কুৰুক্ষেত্রে স্বচ্ছ সুন্দৰ শৌচালয় প্রদর্শনীটোও ভালকৈ চাব আৰু তাত আয়োজিত এক বিশাল জনসভাতো অংশগ্ৰহণ কৰিব। প্রধানমন্ত্রীয়ে হাৰিয়ানাত একাধিক উন্নয়নমূলক প্রকল্পও উদ্বোধন কৰাৰ লগতে আধাৰশিলা স্থাপন কৰিব। স্বচ্ছ শক্তি, ২০১৯ হৈছে এক ৰাষ্ট্ৰীয় পৰ্যায়ৰ অনুষ্ঠান, যাৰ লক্ষ্য হৈছে স্বচ্ছ ভাৰত অভিযান ৰূপায়ণত গ্রামীণ মহিলাসকলৰ অগ্রণী ভুমিকা জনচক্ষুত তুলি ধৰা। সমগ্ৰ দেশৰ পৰা অহা মহিলা পঞ্চায়ত প্রধানসকলে এই অনুষ্ঠানত অংশগ্রহণ কৰিব। এই বছৰৰ স্বচ্ছ শক্তি অনুষ্ঠানৰ লক্ষ্য হৈছে মহিলাসকলৰ সবলীকৰণ। এইবছৰ প্রায় ১৫ হাজাৰ মহিলাই অংশগ্ৰহণ কৰিব এই অনুষ্ঠানত। পানীয়, জল আৰু অনাময় মন্ত্ৰালয়ে হাৰিয়ানা চৰকাৰৰ সৈতে যৌথভাবে স্বচ্ছ শক্তি ২০১৯ আয়োজনৰ দায়িত্ব গ্ৰহণ কৰিছে। উদ্যোক্তাসকলে স্বচ্ছ ভাৰত অভিযানত গ্রামাঞ্চল তৃণমূল স্তৰৰ পৰা শ্ৰেষ্ঠতম বা শীৰ্ষ পৰ্যায়ৰ কামলৈ সকলোকে অৱগত কৰা হ’ব। অনুষ্ঠানত স্বচ্ছ ভাৰত আৰু তাতেই আৰম্ভ কৰা স্বচ্ছ সুন্দৰ শৌচালয় নামৰ অভিনৱ প্রচাৰানুষ্ঠানৰ সাফল্যসমূহ তুলি ধৰা হ’ব। পটভূমি: প্রসঙ্গক্ৰমে, প্রধানমন্ত্রী শ্রী নৰেন্দ্র মোদীয়ে ২০১৭ চনত প্রথমবাৰৰ বাবে গুজৰাটৰ গান্ধীনগৰত স্বচ্ছ শক্তি আঁচনিখন আৰম্ভ কৰা হৈছিল। আন্তর্জাতিক মহিলা দিৱসত অনুষ্ঠিত স্বচ্ছ শক্তি ২০১৭ কাৰ্যক্ৰমণিকাত সমগ্ৰ দেশৰ পৰা অহা প্ৰায় ৬ হেজাৰ মহিলা পঞ্চায়ত প্রধান গুজৰাটত একত্রিত হৈছিল। ইয়াৰ পিছৰ বছৰতেই স্বচ্ছ শক্তি ২০১৮ উত্তৰ প্রদেশৰ লক্ষ্ণৌত অনুষ্ঠিত হৈছিল। ৮ হাজাৰ গৰাকী মহিলা পঞ্চায়ত প্রধান, ৩ হাজাৰ মহিলা স্বেচ্ছাকৰ্মী আৰু অন্যান্য ক্ষেত্রত জড়িত মহিলাসকলে স্বচ্ছ ভাৰত গঢ়ি তোলাৰ বাবে আগবঢ়োৱা অসাধাৰণ প্ৰয়াসক স্বীকৃতি দিয়া হ’ব। এইবাৰ এই কাৰ্যসূচীৰ তৃতীয় পর্বটো কুৰুক্ষেত্রৰ পৰাই আৰম্ভ কৰা হ’ব। তৃণমূল স্তৰত, গ্রামীণ মহিলাসকলে কেনেদৰে সমাজলৈ পৰিৱর্তন আনিবলৈ দূত হিচাপে কাম কৰিছে আৰু এখন স্বচ্ছ ভাৰত গঢ়ি তোলাৰ ক্ষেত্ৰত সমূখত থাকি নেতৃত্ব প্ৰদান কৰি মহিলাসকলৰ দ্বাৰা আৰম্ভ কৰা উদ্যোগসমূহেই হৈছে এই স্বচ্ছ শক্তি। দুই অক্টোবৰ, ২০১৪ তাৰিখে প্রধানমন্ত্রী শ্রী নৰেন্দ্র মোদীয়ে যি স্বচ্ছ ভাৰত অভিযান আৰম্ভ কৰিছিল, সেই কাৰ্যসূচীৰ অধীনতে চলি থকা উদ্যোগসমূহৰো অংশ হিচাপে আছে এই আন্দোলন। স্বচ্ছ ভাৰত অভিযানৰ লক্ষ্য হৈছে দুই অক্টোবৰ, ২০১৯ৰ ভিতৰত এক পৰিচ্ছন্ন আৰু মুকলিত মলত্যাগ মুক্ত ভাৰত গঢ়ি তোলা।
ৰাজ্যসভাৰ বিদায়ী সদস্যসকলক বিদায় সম্ভাষণ প্রধানমন্ত্রী

প্রধানমন্ত্রী শ্রী নৰেন্দ্র মোদীয়ে ৰাজ্যসভাৰ বিদায়ী সদস্যসকলৰ অৱদানৰ প্রশংসা কৰি তেওঁলোকৰ ভৱিষ্যত জীৱনৰ বাবে শুভেচ্ছা জ্ঞাপন কৰে৷ অৱসৰ গ্ৰহণ কৰা সদস্যসকলৰ অভিজ্ঞতাৰ প্রসংগ উল্লেখ কৰি প্ৰধানমন্ত্ৰী মোদীয়ে কয় যে এওঁলোকৰ অৱসৰৰ লগে লগে সংসদৰ বাকী সদস্যসকলৰ দায়িত্ব আৰু কর্তব্য বৃদ্ধি পায়, কাৰণ সংসদৰ বর্তমান সদস্যসকলে বিদায়ী সদস্যসকলৰ কর্তব্য পালনৰ প্রথাক আগুৱাই লৈ যাব৷ প্রধানমন্ত্রীয়ে কয় যে সংসদৰ এই সংসদত সমগ্ৰ দেশৰ সংবেদনশীলতা, সংবেদনশীলতা, মনোভাৱ, দুখ আৰু উৎসাহৰ প্রতিফলন ঘটে। তেওঁ লগতে কয় যে সদস্য হিচাপে আমি যেনেকৈ এই সংসদত বহু অৱদান ৰখাটো যিদৰে সঁচা, তেনেদৰে এইটোও বাস্তৱ যে সমাজৰ বিভিন্ন ৰূপ সম্পর্কে এই সংসদে জনাৰ তথা উপলব্ধি কৰাৰ সুযোগ দিয়ে৷ প্রধানমন্ত্রীয়ে লগতে কয় যে এই সংসদৰ কেইবাজনো সদস্যই অৱসৰ গ্ৰহণ কৰিব৷ সেয়েহে তেওঁলোকে তেওঁলোকৰ সুদীর্ঘ অভিজ্ঞতা দেশৰ প্রতিটো প্রান্তলৈ লৈ যাব। প্রধানমন্ত্রীয়ে ভৱিষ্যৎ প্রজন্মৰ ওচৰত সংসদৰ প্রকৃত ৰূপ তুলি ধৰিবলৈ বিভিন্ন স্মৰণীয় ঘটনা লিখি ৰখাৰ বাবে সদস্যসকলক পৰামর্শ আগবঢ়ায়৷ তেওঁ লগতে কয় যে সংসদৰ সদস্যসকলে দেশক সঠিক পথ দেখুওৱাৰ লগতে প্রভাৱিত কৰে৷ সেয়েহে, তেওঁলোকৰ স্মৃতিচাৰণক আনুষ্ঠানিকভাৱে দেশৰ উন্নয়নত ব্যৱহাৰ কৰিব পাৰে বুলিও প্ৰধানমন্ত্ৰীয়ে সদৰে কৰে৷ ‘আজাদী কা অমৃত মহোৎসৱ’ উদযাপনত সাধাৰণ মানুহক অনুপ্রাণিত কৰাৰ বাবেও প্ৰধানমন্ত্ৰীয়ে সংসদৰ বিদায়ী সদস্যসকলক অনুৰোধ জনায়৷
ভাৰত আৰু ছিংগাপুৰৰ মাজত ব্যাপক অৰ্থনৈতিক সহযোগিতা চুক্তি(চিইচিএ)ৰ দ্বিতীয় প্ৰ’ট’কল সংশোধনীত কেবিনেটৰ অনুমোদন

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেবিনেট বৈঠকত ভাৰত আৰু ছিংগাপুৰৰ মাজত ব্যাপক অৰ্থনৈতিক সহযোগিতা চুক্তি(চিইচিএ)ৰ দ্বিতীয় প্ৰ’ট’কল সংশোধনীৰ পূৰ্বপ্ৰস্তাৱিত সিদ্ধান্তত অনুমোদন জনাইছে। ২০১৮ৰ ২৪ আগষ্টত এই চিইচিএ স্বাক্ষৰ কৰা হৈছিল। দ্বিতীয় প্ৰ’ট’কল স্বাক্ষৰিত কৰাৰ ফলত দ্বিপাক্ষিক ব্যৱসায় বৃদ্ধি পোৱাৰ লগতে ভাৰত আৰু ছিংগাপুৰৰ অৰ্থনৈতিক সহযোগিতা সুদৃঢ় হ’ব। ইয়াৰ জৰিয়তে চিইচিএৰ সঠিক ব্যৱহাৰ হ’ব।
ভাৰত আৰু ৰাছিয়াৰ মাজত যুটীয়াভাৱে ডাক টিকট প্ৰকাশত কেবিনেটৰ অনুমোদন

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেবিনেট বৈঠকত ভাৰতৰ ডাক বিভাগ আৰু ৰাছিয়াৰ ডাক বিভাগৰ মাজত ডাক ব্যৱস্থাৰ সহযোগিতা স্থাপন আৰু ডাক টিকট মুকলিৰ ক্ষেত্ৰত পাৰস্পৰিক লাভালাভজনিত বিষয়ৰ ওপৰত গুৰুত্ব আৰোপ যুটীয়াভাৱে ডাক টিকট প্ৰকাশৰ সন্দৰ্ভত চুক্তি স্বাক্ষৰ কৰা বুলি অৱগত কৰে। ভাৰত আৰু ৰাছিয়াৰ মাজত দ্বিপাক্ষিক সম্পর্ক দৃঢ় কৰাৰ ক্ষেত্রত পাৰস্পৰিক স্বার্থজড়িত বিষয়সমূহ আদান-প্রদান আৰু শক্তিশালী কৰা আৱশ্যক। এইক্ষেত্রত ভাৰত আৰু ৰাছিয়াৰ মাজৰ দ্বিপাক্ষিক সম্পর্ক বিষয়ক সকলো ক্ষেত্রতে এখনে আনখনক সহযোগিতা আগবঢ়োৱা আৱশ্যক হৈ পৰিছে।
লোছাৰ উৎসৱ উপলক্ষে জনসাধাৰণক শুভেচ্ছা প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে লোছাৰ মহোৎসৱ উপলক্ষে জনসাধাৰণক শুভেচ্ছা জ্ঞাপন কৰে। প্ৰধানমন্ত্ৰীয়ে টুইট কৰে; লাডাখত নৱবৰ্ষ হিচাপে সম্পূৰ্ণ উৎসাহেৰে উদযাপন কৰা "লোছাৰ পৰ্ব" উপলক্ষে সকলোকে শুভেচ্ছা জনাইছো। আজিৰ পৰা আৰম্ভ হোৱা এই বছৰটোৱে সকলোৰে জীৱনত সুখ আৰু সুখ কঢ়িয়াই আনক। এই বছৰত সকলোৰে ইচ্ছা পূৰণ হওক। "
ৰাজস্থানৰ কোটাত সংঘটিত পথ-দুৰ্ঘটনাত নিহতসকলৰ বাবে প্ৰধানমন্ত্ৰীৰ শো

ৰাজস্থানৰ কোটাত সংঘটিত পথ-দুৰ্ঘটনাত নিহতসকলৰ বাবে গভীৰ শোক প্ৰকাশ কৰিছে প্ৰধানমন্ত্ৰী শ্ৰী নৰেন্দ্ৰ মোদীয়ে। দুৰ্ঘটনাটোত হতাহত হোৱা সকললৈ ‘প্ৰধানমন্ত্ৰী ৰাষ্ট্ৰীয় সাহায্য পুঁজি’(পিএমএনআৰএফ)ৰ পৰা এককালীন সাহায্যৰো অনুমোদন জনাইছে প্ৰধানমন্ত্ৰীগৰাকীয়ে। এক বাৰ্তাত প্ৰধানমন্ত্ৰীয়ে কয়; “ৰাজস্থানৰ কোটাত সংঘটিত পথ-দুৰ্ঘটনা নিতান্তই বেদনাদায়ক। এই দুৰ্ঘটনাত যি সকল লোকে প্ৰাণ হেৰুৱালে, তেওঁলোকৰ আত্মীয়সকললৈ মই সমবেদনা জ্ঞাপন কৰিছো। ঈশ্বৰে তেওঁলোকক এই দুখৰ বোজা বহণ কৰিব পৰাকৈ শক্তি দিয়ক।: প্ৰধানমন্ত্ৰী “কোটাৰ দুখজনক দুৰ্ঘটনাটোত প্ৰাণ হেৰুওৱা প্ৰতিগৰাকী নিহতৰ নিকট আত্মীয়লৈ ‘পিএমএনআৰএফ’ৰ পৰা ২ লাখ টকাকৈ এককালীন সাহয্য আগবঢ়োৱা হ’ব। আহতসকললৈ আগবঢ়োৱা হব ৫০,০০০টকাকৈ”। : প্ৰধানমন্ত্ৰী
বিশ্ব বাণিজ্য সংস্থাত ভাৰতীয় বৈদেশিক বাণিজ্য সংস্থাৰ অধীনস্থ বাণিজ্য আৰু বিনিয়োগ আইন কেন্দ্ৰৰ ভাৰতৰ স্থায়ী মিচন আৰু দ্য গ্ৰেজুৱেট ইনষ্টিটিউট, জেনেভাৰ চেণ্টাৰ ফৰ ট্রেড এণ্ড ইকন’মিক ইণ্টিগ্রেচনৰ মাজত স্বাক্ষৰিত বুজাবুজি পত্ৰত কেবিনেটৰ অনুমোদ

প্রধানমন্ত্রী শ্রী নৰেন্দ্র মোদীৰ অধ্যক্ষতাত অনুষ্ঠিত কেন্দ্রীয় কেবিনেট বৈঠকত বিশ্ব বাণিজ্য সংস্থাত ভাৰতীয় বৈদেশিক বাণিজ্য সংস্থাৰ অধীনস্থ বাণিজ্য আৰু বিনিয়োগ আইন কেন্দ্ৰৰ ভাৰতৰ স্থায়ী মিচন আৰু দ্য গ্ৰেজুৱেট ইনষ্টিটিউট, জেনেভাৰ চেণ্টাৰ ফৰ ট্রেড এণ্ড ইকন’মিক ইণ্টিগ্রেচনৰ মাজত স্বাক্ষৰিত বুজাবুজি পত্ৰত অনুমোদন জনাইছে। লাভালাভঃ দ্য গ্ৰেজুৱেট ইনষ্টিটিউট অৱ ইণ্টাৰনেচনেল এণ্ড ডেভেলপমেন্ট ষ্টাডিজৰ চিটিইআইৰ সৈতে স্বাক্ষৰিত বুজাবুজি পত্ৰ অনুসৰি, চিটিআইএলৰ কর্মীসকলে বিভিন্ন গুৰুত্বপূর্ণ গৱেষণা সম্পর্কে মূল্যবান তথ্য সংগ্রহ কৰিব পাৰিব৷ তদুপৰি, বাণিজ্য দপ্তৰৰ বিষয়া, চিটিআইএলৰ গৱেষক আৰু শিক্ষাবিদসকলে আন্তর্জাতিক ব্যৱসায়-বাণিজ্যৰ বিষয়ত সমকালীন বিভিন্ন তথ্য জানিব পাৰিব৷ ইয়াৰ ফলত তেওঁৰ দক্ষতা বৃদ্ধি পাব আৰু আন্তর্জাতিক ব্যৱসায়-বাণিজ্য আৰু বিনিয়োগ সংক্রান্তীয় আইনত ভাৰতৰ অৱস্থান সুদৃঢ় হ’ব। এই বুজাবুজি অনুসৰি, চিটিআইএল, বাণিজ্য বিভাগৰ আৰু অন্যান্য চৰকাৰী সংস্থাৰ কর্মীসকলে চিটিইআইৰ পৰা বিভিন্ন তথ্য সংগ্রহ কৰিব পাৰিব৷ ইয়াৰ সহায়ক আন্তর্জাতিক ব্যৱসায়-বাণিজ্যৰ আলোচনা আৰু বাণিজ্য সংক্রান্তীয় বিভিন্ন বিবাদৰ নিষ্পত্তিত ভাৰতৰ সুবিধা হ’ব। সবিশেষঃ এই বুজাবুজি অনুসৰি ভাৰত, ছুইজাৰলেণ্ডকে ধৰি অন্যান্য দেশৰ শিক্ষাবিদ, নীতি প্রণয়নকাৰী, ছাত্র-ছাত্রী আৰু বাণিজ্য আইনক লৈ যিসকলে কাম কৰিব, তেওঁলোকে আন্তর্জাতিক বাণিজ্য আৰু বিনিয়োগৰ নতুন নতুন বিষয় সম্পর্ক জানিব পাৰিব৷ এই বুজাবুজি পত্ৰৰ ম্যাদ তিনি বছৰ৷
জন্ম বাৰ্ষিকী উপলক্ষে মহাত্মা গান্ধী আৰু লাল বাহাদুৰ শাস্ত্ৰীৰ প্ৰতি প্ৰধানমন্ত্ৰীৰ শ্ৰদ্ধাঞ্জলি

মহাত্মা গান্ধী আৰু লাল বাহাদুৰ শাস্ত্ৰীৰ জন্ম বাৰ্ষিকী উপলক্ষে প্ৰধানমন্ত্ৰী শ্ৰী নৰেন্দ্ৰ মোদীয়ে শ্ৰদ্ধাঞ্জলি জনায়। এক বাৰ্তাত প্ৰধানমন্ত্ৰীয়ে কয়, “গান্ধী জয়ন্তীত জাতিৰ পিতালৈ শত শত প্ৰণাম জনাইছো। আজিৰে পৰা আমি পূজ্য বাপুৰ ১৫০তম জয়ন্তীত প্ৰৱেশ কৰিছো। তেওঁৰ সপোনবোৰ পূৰণ কৰিবলৈ আমি সকলোৱে এক বৃহৎ সুযোগ লাভ কৰিছো। সৰল ব্যক্তিত্ব, দক্ষ নেতৃত্ব আৰু মৰ্যাদাৰ প্ৰতীক লাল বাহাদুৰ শাস্ত্ৰীজীৰ জন্ম বাৰ্ষিকীত তেওঁলৈ বিনম্ৰ শ্ৰদ্ধা নিবেদন কৰিছো।”
প্রধানমন্ত্রীয়ে আন্তঃৰাষ্ট্ৰীয় বাঘ দিৱস উপলক্ষে বাঘ সংৰক্ষণবাদীৰ প্ৰয়াসৰ প্ৰশংসা কৰ

প্ৰধানমন্ত্ৰী শ্ৰী নৰেন্দ্ৰ মোদীয়ে আন্তঃৰাষ্ট্ৰীয় বাঘ দিৱস উপলক্ষে বাঘ সংৰক্ষণবাদীৰ প্ৰয়াসৰ প্ৰশংসা কৰে। তেওঁ টুইটত কৈছে: "আন্তঃৰাষ্ট্ৰীয় বাঘ দিৱসত মই সেই সকলোৰে প্ৰশংসা কৰিছো যি বাঘৰ সুৰক্ষাৰ বাবে সক্ৰিয়ভাৱে কাম কৰি আছে। আপোনালোকে এই কথা জানি গৌৰৱ কৰিব যে ভাৰতত ৭৫,০০০ বৰ্গ কিঃমিঃত প্ৰসাৰিত ৫২খন ব্যাঘ্ৰ অভয়াৰণ্য আছে। বাঘ সংৰক্ষণৰ ক্ষেত্ৰত স্থানীয় সমুদায়ক অন্তৰ্ভুক্ত কৰিবলৈ কেইবাটাও অভিনৱ উপায় অৱলম্বন কৰি থকা হৈছে।"
শ্ৰীলংকাৰ বিত্ত মন্ত্ৰী বাচিল ৰাজপাক্ষেৰ সাক্ষাৎ প্ৰধানমন্ত্ৰী শ্ৰী নৰেন্দ্ৰ মোদীক

প্ৰধানমন্ত্ৰীৰ কাৰ্যালয়- ১৬ মাৰ্চ, ২০২২ ভাৰতভ্ৰমণৰ সময়ত শ্ৰীলংকাৰ বিত্ত মন্ত্ৰী বাচিল ৰাজপাক্ষে আজি প্ৰধানমন্ত্ৰী শ্ৰী নৰেন্দ্ৰ মোদীক সাক্ষাৎ কৰে। বিত্ত মন্ত্ৰী ৰাজপাক্ষে দ্বিপাক্ষিক অৰ্থনৈতিক সহযোগিতা বৃদ্ধিৰ বাবে দুয়োখন দেশে গ্ৰহণ কৰা পদক্ষেপৰ বিষয়ে প্ৰধানমন্ত্ৰীক অৱগত কৰে আৰু শ্ৰীলংকাৰ অৰ্থনীতিলৈ ভাৰতৰ দ্বাৰা আগবঢ়োৱা সমৰ্থনৰ বাবে তেওঁক ধন্যবাদ জ্ঞাপন কৰে। প্ৰধানমন্ত্ৰীয়ে ভাৰতৰ ‘চুবুৰীয়া প্ৰথম’ নীতিত শ্ৰীলংকাৰ কেন্দ্ৰীয় ভূমিকা আৰু ইয়াৰ সাগৰ (অঞ্চলটোৰ সকলোৰে বাবে সুৰক্ষা আৰু উন্নয়ন) মতবাদৰ বিষয়ে কয়। তেওঁ পুনৰ কয় যে ভাৰতে সদায় শ্ৰীলংকাৰ বন্ধুত্বপূৰ্ণ লোকসকলৰ সৈতে থিয় দিব। বিত্ত মন্ত্ৰী ৰাজপাক্ষে সাংস্কৃতিক ক্ষেত্ৰকে ধৰি দুয়োখন দেশৰ মাজত জনসাধাৰণৰ মাজত গভীৰ হৈ থকা সম্পৰ্কৰ কথা উল্লেখ কৰে। প্ৰধানমন্ত্ৰীয়ে বৌদ্ধ আৰু ৰামায়ণ পৰ্যটন বৰ্তনীসমূহৰ যৌথ প্ৰচাৰৰ জৰিয়তে পৰ্যটকৰ প্ৰবাহ বৃদ্ধি কৰাৰ সম্ভাৱনাৰ কথা উল্লেখ কৰে।
প্ৰধানমন্ত্ৰীৰ সৈতে ইৰাণৰ বৈদেশিক মন্ত্ৰীৰ সাক্ষা

ভাৰতলৈ চৰকাৰী ভ্ৰমণসূচীৰে অহা ইৰাণৰ বৈদেশিক মন্ত্ৰী হোছেইন আমিৰাব্দোল্লাহিয়াই আজি প্ৰধানমন্ত্ৰী শ্ৰী নৰেন্দ্ৰ মোদীক সৌজন্যমূলক সাক্ষাৎ কৰে। প্ৰধানমন্ত্ৰীয়ে বিশিষ্ট ব্যক্তিসকলক আদৰণি জনাই ভাৰত আৰু ইৰাণৰ মাজত দীৰ্ঘদিনীয়া ঐতিহ্য আৰু সাংস্কৃতিক সম্পৰ্কৰ কথা স্মৰণ কৰে। দুয়োগৰাকী নেতাই চলিত দ্বিপাক্ষিক সহযোগিতাৰ বিভিন্ন পদক্ষেপৰ বিষয়ে আলোচনা কৰে। প্ৰধানমন্ত্ৰীয়ে কয় যে কোভিড-পৰৱৰ্তী সময়ত দুয়োখন দেশে আদান-প্ৰদান ত্বৰান্বিত কৰাৰ বাবে কাম কৰা উচিত। ইৰাণৰ ৰাষ্ট্ৰপতি ইব্ৰাহিম ৰাইচিক শুভেচ্ছা জ্ঞাপন কৰিবলৈ বৈদেশিক মন্ত্ৰীগৰাকীক অনুৰোধ জনায় প্ৰধানমন্ত্ৰীয়ে আৰু অতি সোনকালে ইৰাণৰ ৰাষ্ট্ৰপতিগৰাকীক সাক্ষাৎ কৰাৰ বাবে অপেক্ষাৰত বুলিও তেওঁ মত প্ৰকাশ কৰে।
প্রধানমন্ত্রীয়ে মাতৃ মৃত্যুৰ হাৰত গুৰুত্বপূৰ্ণ হ্ৰাসৰ প্ৰশংসা কৰ

প্ৰতি লাখ জীৱিত জন্মত মাতৃ মৃত্যুৰ হাৰ ২০১৪-১৬ৰ ১৩০ৰ তুলনাত ২০১৮-২০ত ৯৭ হৈছেগৈ, প্ৰধানমন্ত্ৰী শ্ৰী নৰেন্দ্ৰ মোদীয়ে মাতৃ মৃত্যুৰ হাৰত হোৱা এই গুৰুত্বপূৰ্ণ হ্ৰাসৰ প্ৰশংসা কৰিছে। প্ৰধানমন্ত্ৰীয়ে এই কথাৰ ওপৰত জোৰ দিয়ে যে মহিলা সবলীকৰণৰ সৈতে জড়িত সকলো পদক্ষেপ অত্যন্ত শক্তিশালী হৈছে। প্ৰধানমন্ত্ৰীয়ে কেন্দ্ৰীয় স্বাস্থ্য আৰু পৰিয়াল কল্যাণ মন্ত্ৰী ডাঃ মনসুখ মণ্ডাৱিয়াৰ এটা টুইট উল্লেখ কৰি টুইট কৰে: "এটা অত্যন্ত উৎসাহজনক প্ৰবৃত্তি। এই পৰিৱৰ্তন দেখি আনন্দিত হৈছো। মহিলা সৱলীকৰণৰ সৈতে জড়িত সকলো পদক্ষেপ আগবঢ়াই নিয়াত আমাৰ শক্তি যথেষ্ট মজবুত হৈছে।"
মধ্যপ্রদেশৰ বেতুলত দুর্ঘটনাত প্রাণহানিৰ ঘটনাত প্রধানমন্ত্রীৰ শোক প্রকা

ধানমন্ত্রী শ্রী নৰেন্দ্র মোদীয়ে মধ্যপ্রদেশৰ বেতুলত দুর্ঘটনাত প্রাণহানিৰ ঘটনাত গভীৰ শোক ব্যক্ত কৰিছে। তেওঁ দুর্ঘটনাত ক্ষতিগ্রস্তসকলৰ বাবে প্রধানমন্ত্রীৰ জাতীয় ত্রাণ তহবিল (পিএমএনআৰএফ)ৰ পৰা এককালীন অর্থ সাহায্যৰ ঘোষণা কৰিছে। প্রধানমন্ত্রীৰ দপ্তৰৰ পৰা এটা ট্যুইট বার্তাত কোৱা হৈছে; “মধ্যপ্রদেশৰ বেতুলত দুর্ঘটনাত প্রাণহানিৰ ঘটনাত মই মর্মাহত। স্বজনক হেৰুওৱা পৰিয়ালসমূহক সমবেদনা জনাইছো। আহতসকলৰ দ্রুত আৰোগ্য কামনা কৰিছো। নিহতসকলৰ নিকট আত্মীয়ক পিএমএনআৰএফৰ পৰা এককালীন ২ লাখ টকা অর্থ সাহায্য দিয়া হ'ব। আহতসকলক দিয়া হ'ব ৫০ হাজাৰ টকাকৈ: প্রধানমন্ত্রী”
জন্ম জয়ন্তীত আচাৰ্য কৃপালনীক স্মৰণ প্ৰধানমন্ত্ৰীৰ

আচাৰ্য কৃপালনীয়ে ভাৰতৰ স্বাধীনতা সংগ্ৰামত আগবঢ়োৱা অৱদানৰ কথা স্মৰণ কৰিলে প্ৰধানমন্ত্ৰী শ্ৰী নৰেন্দ্ৰ মোদীয়ে। তেখেতৰ জন্ম জয়ন্তীত আজি প্ৰধানমন্ত্ৰীয়ে ৰাষ্ট্ৰ নিৰ্মাণৰ ক্ষেত্ৰত আচাৰ্য কৃপালনীয়ে প্ৰদৰ্শন কৰা দূৰদৃষ্টি আৰু পৰিৱেশ সংৰক্ষণ তথা সামাজিক সৱলীকৰণৰ ক্ষেত্ৰত আগবঢ়োৱা অনবদ্য অৱদানৰো ভূয়সী প্ৰশংসা কৰে। এক বাৰ্তাত প্ৰধানমন্ত্ৰীয়ে কয়, “বাপুৰ নেতৃত্বত চলা ভাৰতৰ স্বাধীনতা সংগ্ৰামৰ অগ্ৰণী যোদ্ধা আছিল আচাৰ্য কৃপালনী। আমাৰ ৰাষ্ট্ৰ নিৰ্মাণৰ ক্ষেত্ৰত তেওঁ স্বপ্নদ্ৰষ্টা আছিল আৰু এগৰাকী সাংসদ হিচাপে এই সপোন দিঠক কৰাৰ বাবে তেওঁ কাম কৰি গৈছিল। পৰিৱেশ সংৰক্ষণ আৰু সামাজিক সৱলীকৰণৰ ক্ষেত্ৰতো তেখেতে অনবদ্য অৰিহণা আগবঢ়াইছিল। জন্ম জয়ন্তীত তেখেতক স্মৰণ কৰিছো”।
২৫ ছেপ্টেম্বৰৰ ‘মন কী বাত’-ৰ ভিত্তিত ‘নমো এপ্’-ত অনুষ্ঠিতব্য কুইজ প্ৰতিযোগিতাত ভাগ লোৱাৰ বাবে ৰাইজলৈ আহ্বান প্ৰধানমন্ত্ৰী

যোৱা ২৫ ছেপ্টেম্বৰ, ২০২২ৰ ‘মন কী বাত’-ৰ ভিত্তিত ‘নমো এপ্’-ত অনুষ্ঠিতব্য কুইজ প্ৰতিযোগিতাত ভাগ লোৱাৰ বাবে দেশৰ ৰাইজক আহ্বান জনাইছে প্ৰধানমন্ত্ৰী নৰেন্দ্ৰ মোদীয়ে। এই মাহৰ ‘মন কী বাত’ সন্দৰ্ভত মন্তব্য কৰি প্ৰধানমন্ত্ৰী মোদীয়ে কয় যে এইটো খণ্ডত বন্যপ্ৰাণীৰ পৰা পৰিৱেশ তথা সংস্কৃতিৰ পৰা ভাৰতৰ সমৃদ্ধ ইতিহাসলৈ বিষয়বস্তু সামৰি লোৱা হৈছিল। এক টুইটত প্ৰধানমন্ত্ৰীয়ে কয়; “শেহতীয়া ‘মন কী বাত’ কাৰ্যক্ৰমত আমি বন্যপ্ৰাণীৰ পৰা পৰিৱেশ তথা সংস্কৃতিৰ পৰা ভাৰতৰ সমৃদ্ধ ইতিহাসলৈ বিষয়বস্তু সামৰি লৈছিলো। ইয়াকে ভিত্তি কৰি ‘নমো এপ্’-ত এক আমোদজনক কুইজ প্ৰতিযোগিতা অনুষ্ঠিত হ’ব, য’ত আপোনালোকক ভাগ লোৱাৰ বাবে মই আহ্বান জনাইছোঁ।
কৰ্ণাটকৰ টুমাকুৰুৰ যুৱ সন্মিলনত ভিডিঅ’ কনফাৰেন্সযোগে প্ৰধানমন্ত্ৰীৰ ভাষণ

প্ৰধানমন্ত্ৰী শ্ৰী নৰেন্দ্ৰ মোদীয়ে কৰ্ণাটকৰ টুমাকুৰুত অনুষ্ঠিত ‘যুবশক্তিঃ ভবিষ্যৎ ভাৰতৰ বাবে এক ভিজন’ শীর্ষক ৰাজ্যিক পর্যায়ৰ এক যুৱ সন্মিলনত ভিডিঅ’ কনফাৰেন্সৰ জৰিয়তে ভাষণ আগবঢ়ায়। টুমাকুৰুৰ ৰামকৃষ্ণ বিবেকানন্দ আশ্ৰমৰ ৰূপালী জয়ন্তী উদযাপন আৰু চিকাগোত স্বামী বিবেকানন্দই আগবঢ়োৱা ভাষণৰ ১২৫ বছৰীয়া বৰ্ষপূৰ্তিৰ লগতে ভগ্নী নিবেদিতাৰ ১৫০ সংখ্যক জন্ম বাৰ্ষিকীৰ সৈতে সংগতি ৰাখি এই সন্মিলনখনি আয়োজন কৰা হয়। প্ৰধানমন্ত্ৰীয়ে কয় যে তেওঁ য’তদূৰসম্ভৱ যুৱকসকলৰ সৈতে মিলিত হোৱাৰ বাবে চেষ্টা কৰে আৰু তেওঁলোকৰ আশা-আকাংক্ষাক বুজাৰ লগতে সেই অনুসৰি কাম কৰিব বিচাৰে। তেওঁ কয় যে আজিৰ স্মৃতিচাৰণৰ কেন্দ্ৰ বিন্দু হৈছে স্বামী বিবেকানন্দ। প্ৰধানমন্ত্ৰী মোদীয়ে কয় যে স্বাধীনতা আন্দোলনকালত সকলো লোকৰ মনত এটা সংকল্পই বিশেষভাবে অনুপ্রেৰণা যোগাইছিল, সেয়া হৈছে দেশক স্বাধীন কৰা। তাত সমাজ সংস্কাৰ প্রচেষ্টাও সন্নিবিষ্ট আছিল। প্রধানমন্ত্রীয়ে কয় যে বিগত চাৰি বছৰত কেন্দ্ৰীয় চৰকাৰে উত্তৰ-পূব ভাৰতত আবেগিক সংহতিৰ সংকল্প গ্ৰহণ কৰিছে আৰু সেই দিশত সফলো হৈছে। তেওঁ কয় কেৱল সংহতিয়েহে যিকোনো ধৰণৰ উগ্রবাদক দমন কৰিব পৰা যায়। প্ৰধানমন্ত্ৰীয়ে যুৱকসকলক এক সংকল্প গ্ৰহণৰ লগতে সেয়া অৰ্জনৰ বাবে নিজৰ জীৱন উচৰ্গা কৰিবলৈ আহ্বান জনায়। তেওঁ কয় যে যুৱকসকলে তেওঁলোকৰ সামৰ্থক ৰাষ্ট্ৰ নিৰ্মাণৰ বাবে উচৰ্গা কৰিবলৈ কয়। প্ৰধানমন্ত্ৰীয়ে প্ৰসংগক্ৰমে মুদ্ৰা যোজনা, আত্ম-সংস্থাপন আৰু দক্ষতা বিকাশৰ সন্দৰ্ভতো কয়। প্ৰধানমন্ত্ৰীয়ে কয় যে এক উন্নত বৰ্তমান আৰু এক উজ্জ্বল ভৱিষ্যতৰ লক্ষ্যৰে অতীতক জানিবলৈ ক্ৰমশঃ আগ্ৰহী হৈছে আজিৰ যুৱপ্ৰজন্ম।
কেন্দ্ৰীয় শাসিত অঞ্চলৰ লেফটেনেণ্ট গবৰ্ণৰসকলৰ সংশোধিত দৰমহা আৰু বানচত কেবিনেটৰ অনুমোদন

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেবিনেট বৈঠকত কেন্দ্ৰীয় শাসিত অঞ্চলৰ লেফটেনেণ্ট গবৰ্ণৰসকলৰ সংশোধিত দৰমহা আৰু বানচত অনুমোদন জনায়। ইয়াৰ দ্বাৰা লেফটেনেণ্ট গবৰ্ণৰসকলে ভাৰত চৰকাৰৰ সচিবসকলৰ সমপৰ্যায়ৰ দৰমহা আৰু বানচ লাভ কৰিব। সবিশেষঃ কেবিনেটে ২০১৬ৰ ১ জানুৱাৰীৰ পৰা কাৰ্যকৰী হোৱাকৈ কেন্দ্ৰীয় শাসিত অঞ্চলৰ লেফটেনেণ্ট গবৰ্ণৰসকলৰ দৰমহা আৰু বানচ বৃদ্ধিৰ প্ৰস্তাৱৰ পৰিপ্ৰেক্ষিতত মাহিলি ৮০,০০০টকা হাৰত মৰগীয়া আৰু ৪০০০টকা ব্যয় নিয়ন্ত্ৰক বানচৰ পৰা ২,২৫,০০০টকা মৰগীয়া আৰু ব্যয় নিয়ন্ত্ৰক বানচ ৪০০০টকা একে ৰাখি ভাৰত চৰকাৰৰ সচিব পৰ্যায়ৰ দৰমহা প্ৰদানত অনুমোদন জনায়। পটভূমিঃ কেন্দ্ৰীয় শাসিত অঞ্চলৰ লেফটেনেণ্ট গবৰ্ণৰসকলৰ দৰমহা আৰু বানচ ভাৰত চৰকাৰৰ সচিব পৰ্যায়ৰ বিষয়াসকলৰ সৈতে সমান কৰা হৈছে। ২০০৬ৰ ১ জানুৱাৰীত কেবিনেটে ২৬,০০০ টকাৰ পৰা বৃদ্ধি কৰি সকলো মৰগীয়া বানচ ৮০,০০০টকা সহ আৰু ব্যয় নিয়ন্ত্ৰক বানচ প্ৰতি মাহত ৪০০০টকালৈ বৃদ্ধি কৰিছিল। চিচিএ(সংশোধিত)দৰমহা আইন, ২০১৬ৰ ভিত্তিত ১.১.২০১৬ৰ পৰা কাৰ্যকৰী হোৱাকৈ ভাৰত চৰকাৰৰ সচিব পৰ্যায়ৰ বিষয়াসকলৰ সংশোধিত দৰমহা মাহিলি ৮০,০০০টকাৰ পৰা ২,২৫,০০০টকালৈ বৃদ্ধি কৰে।
জনসাধাৰণক গূড়ি পড়ৱাৰ শুভেচ্ছা প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে জনসাধাৰণক গূড়ি পড়ৱা উৎসৱৰ শুভেচ্ছা জ্ঞাপন কৰিছে। তেওঁ সকলোৰে সুস্বাস্থ্য আৰু কল্যাণ কামনা কৰে। এক টুইটত প্ৰধানমন্ত্ৰীয়ে কয়, "সকলোকে গূড়ি পড়ৱা উৎসৱৰ শুভেচ্ছা জ্ঞাপন কৰিছো। এই বৰ্ষতো আনন্দময় আৰু নিৰোগী হওক, তাৰে প্ৰাৰ্থনা জনাইছো। বছৰটোত সকলোৰে মনোকামনা সম্পূৰ্ণ হ’ব বুলি মই আশা কৰিছো।"
‘পেৰা টেবল টেনিছ’ত সন্মানীয় সোণৰ পদক অৰ্জন কৰাৰ বাবে ভৱিনা পেটেলক শুভকামনা জনাইছে প্ৰধানমন্ত্ৰীয়

বাৰ্মিংহামত অনুষ্ঠিত ‘কমনৱেল্থ ক্ৰীড়া সমাৰোহ ২০২২’ত ‘পেৰা টেবল টেনিছ’ত সন্মানীয় সোণৰ পদক অৰ্জন কৰাৰ বাবে ভৱিনা পেটেলক শুভকামনা জনাইছে প্ৰধানমন্ত্ৰী শ্ৰী নৰেন্দ্ৰ মোদীয়ে। এই সন্দৰ্ভত প্ৰধানমন্ত্ৰীয়ে কয়; “অনবদ্য @ভৱিনাই আমাক গৌৰৱ কৰাৰ বাবে আৰু এটা উপলক্ষ প্ৰদান কৰিলে! তেওঁ ‘পেৰা টেবল টেনিছ’ত সন্মানীয় সোণৰ পদক জয় কৰিছে। ‘কমনৱেল্থ’-ত এয়া তেওঁৰ প্ৰথম পদক। ‘টেবল টেনিছ’-ত মনোনিৱেশ কৰাৰ বাবে ভাৰতৰ যুৱ-প্ৰজন্মক তেওঁৰ সাফল্যই অনুপ্ৰাণিত কৰিব বুলি মই আশা কৰিছো। আগন্তুক দিনত তেওঁ কৰিব খোজা প্ৰয়াসসমূহলৈ মই শুভকামনা জ্ঞাপন কৰিছো”।
জন্ম জয়ন্তীত ভাৰতৰ প্ৰাক্তন প্ৰধানমন্ত্ৰী চন্দ্ৰ শেখৰজীৰ প্ৰতি শ্ৰদ্ধা জ্ঞাপন প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে ভাৰতৰ প্ৰাক্তন প্ৰধানমন্ত্ৰী চন্দ্ৰ শেখৰজীৰ জন্ম জয়ন্তীত তেখেতলৈ শ্ৰদ্ধাঞ্জলি জ্ঞাপন কৰে। শ্ৰী মোদীয়ে কয় যে চন্দ্ৰ শেখৰজী আছিল এক মহান ব্যক্তিত্বৰ অধিকাৰী। গণতান্ত্ৰিক মূল্যবোধৰ প্ৰতি তেওঁৰ অংগীকাৰ আৰু দৰিদ্ৰতা দূৰীকৰণৰ বাবে কৰা প্ৰচেষ্টাৰ বাবে তেওঁ ব্যাপকভাৱে প্ৰশংসিত হৈছিল। প্ৰধানমন্ত্ৰীয়ে টুইট কৰে; "চন্দ্ৰ শেখৰজী আছিল এক মহান ব্যক্তিত্বৰ অধিকাৰী। গণতান্ত্ৰিক মূল্যবোধৰ প্ৰতি তেওঁৰ অংগীকাৰ আৰু দৰিদ্ৰতা দূৰীকৰণৰ বাবে কৰা প্ৰচেষ্টাৰ বাবে তেওঁ ব্যাপকভাৱে প্ৰশংসিত হৈছিল। তেওঁ সদায় দলিত আৰু প্রান্তীয় লোকসকলৰ কল্যাণৰ বাবে কাম কৰিছিল। তেওঁৰ জন্ম বাৰ্ষিকীত তেওঁলৈ শ্ৰদ্ধাঞ্জলি জ্ঞাপন কৰিছোঁ।"
“কাৰিকৰী আভ্যন্তৰীণ প্ৰশিক্ষণ কাৰ্যসূচী” সন্দৰ্ভত ভাৰত আৰু জাপানৰ মাজত প্ৰস্তাৱিত বুজাবুজি চুক্তিত কেবিনেটৰ অনুমোদন

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেবিনেট বৈঠকত “কাৰিকৰী আভ্যন্তৰীণ প্ৰশিক্ষণ কাৰ্যসূচী (TITP)” সন্দৰ্ভত ভাৰত আৰু জাপানৰ মাজত প্ৰস্তাৱিত বুজাবুজি চুক্তি স্বাক্ষৰৰ বাবে অনুমোদন জনোৱা হয়। অহা ১৬-১৮ অক্টোবৰ, ২০১৭ত দক্ষতা বিকাশ আৰু ঔদ্যোগিক মন্ত্ৰীৰ টকিঅ’ ভ্ৰমণৰ সময়তে এই বুজাবুজি চুক্তিখন স্বাক্ষৰ কৰা হ’ব। কাৰিকৰী আভ্যন্তৰীণ প্ৰশিক্ষণ কাৰ্যসূচী হৈছে এক অভিলাষী কাৰ্যসূচী, যাৰ অধীনত তিনিৰ পৰা পাঁচ বছৰৰ বাবে ভাৰতীয় কাৰিকৰী প্ৰশিক্ষাৰ্থীক জাপানলৈ প্ৰশিক্ষণ গ্ৰহণৰ বাবে পঠোৱা হ’ব। এই বুজাবুজি চুক্তিখনে দুয়ো দেশৰ দ্বিপাক্ষিক সহযোগিতাৰ লগতে দক্ষতা বিকাশৰ পথ সুগম কৰিব।